****

 **ประกาศเทศบาลตำบลอุ่มเม่า**

 **เรื่อง หลักเกณฑ์เกี่ยวกับคุณธรรมและจริยธรรมเทศบาลตำบลอุ่มเม่า**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ข้าราชการเทศบาลตำบลอุ่มเม่า ลูกจ้างประจำ และพนักงานจ้างของเทศบาลตำบลอุ่มเม่า มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวย ความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐาน จริยธรรม ดังนี้

 1. การยึดมั่นในคุณธรรมและจริยธรรม

 2. การมีจิตสำนึกที่ดี ซื่อสัตย์ สุจริต และรับผิดชอบ

 3. การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

 4. การยืนหยัดทำในสิ่งที่ถูกต้อง เป็นธรรม และถูกกฎหมาย

 5. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

 6. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

 7. การมุ่งสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้

 8. การยึดมั่นในระบบประชาธิปไตยอันมีพระมหากษัตริย์ทรงเป็นประมุข

 9. การยึดมั่นในหลักจรรยาวิชาชีพขององค์กร

 ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรม ให้ถือว่าเป็นการกระทำผิดทางวินัย

จึงประกาศให้ทราบโดยทั่วกัน

ประกาศ ณ วันที่ 3 เดือนตุลาคม พ.ศ. 2562

 วิชาญ ภูผิวคำ
 (นายวิชาญ ภูผิวคำ)
 นายกเทศมนตรีตำบลอุ่มเม่า

**แนวทางการพัฒนาข้าราชการหรือพนักงานส่วนท้องถิ่น**

 เทศบาลตำบลอุ่มเม่า กำหนดแนวทางการพัฒนาข้าราชการ ข้าราชการครู ลูกจ้างประจำ และพนักงานจ้าง ทุกตำแหน่ง ได้มีโอกาสได้รับการพัฒนาเพื่อเพิ่มพูนความรู้ ทักษะทัศนคติที่ดี มีคุณธรรมและจริยธรรม อันจะทำให้การปฏิบัติหน้าที่ของข้าราชการหรือพนักงานส่วนท้องถิ่นและลูกจ้าง เป็นไปอย่างมีประสิทธิภาพ ประสิทธิผล โดยจัดทำแผนพัฒนาข้าราชการหรือพนักงานส่วนท้องถิ่นตามที่ กฎหมายกำหนด โดยมีระยะเวลา 3 ปี ตามรอบของแผนอัตรากำลัง 3 ปี การพัฒนานอกจากจะพัฒนา ด้านความรู้ทั่วไปในการปฏิบัติงาน ด้านความรู้และทักษะเฉพาะของงานในแต่ละตำแหน่ง ด้านการบริหาร ด้าน คุณสมบัติส่วนตัว และด้านคุณธรรมและจริยธรรมแล้ว องค์การบริหารส่วนจังหวัดปัตตานีต้องตระหนักถึงการ พัฒนาตามนโยบายแห่งรัฐ คือ การพัฒนาไปสู่ Thailand 4.0 ดังนั้น องค์การบริหารส่วนจังหวัดปัตตานี จึงจำเป็นต้องพัฒนาระบบราชการส่วนท้องถิ่นไปสู่ยุค 4.0 เช่นกัน โดยกำหนดแนวทางการพัฒนาบุคลากรเพื่อ ส่งเสริมการท างานโดยยึดหลักธรรมาภิบาล เพื่อประโยชน์สุขของประชาชนเป็นหลัก กล่าวคือ

1. เป็นองค์กรที่เปิดกว้างและเชื่อมโยงกัน ต้องมีความเปิดเผยโปร่งใส ในการทำงาน โดยบุคคลภายนอกสามารถเข้าถึงข้อมูลข่าวสารของทางราชการหรือมีการแบ่งปันข้อมูลซึ่งกันและกัน และสามารถเข้ามาตรวจสอบการท างานได้ตลอดจนเปิดกว้างให้กลไกหรือภาคส่วนอื่น ๆ เช่น ภาคเอกชน ภาคประชาสังคมได้เข้ามามีส่วนร่วมและโอนถ่ายภารกิจที่ภาครัฐไม่ควรดำเนินการเองออกไปให้แก่ภาคส่วน อื่น ๆ เป็นผู้รับผิดชอบดำเนินการแทน โดยการจัดระเบียบความสัมพันธ์ในเชิงโครงสร้างให้สอดรับกับการ ท างานในแนวระนาบในลักษณะของเครือข่ายมากกว่าตามสายการบังคับบัญชาในแนวดิ่ง ขณะเดียวกันก็ยัง ต้องเชื่อมโยงการท างานภายในภาครัฐด้วยกันเองให้มีเอกภาพและสอดรับประสานกัน ไม่ว่าจะเป็นราชการ บริหารส่วนกลางส่วนภูมิภาคและส่วนท้องถิ่นด้วยกันเอง

2. ยึดประชาชนเป็นศูนย์กลาง ต้องทำงานในเชิงรุกและมองไปข้างหน้า โดยตั้งคำถามกับ ตนเองเสมอว่า ประชาชนจะได้อะไร มุ่งเน้นแก้ไข ปัญหาความต้องการและตอบสนองความต้องการของ ประชาชน โดยไม่ต้องรอให้ประชาชนเข้ามาติดต่อขอรับบริการหรือร้องขอความช่วยเหลือจากองค์กรปกครอง ส่วนท้องถิ่น รวมทั้งใช้ประโยชน์จากข้อมูลของทางราชการและระบบดิจิทัลสมัยใหม่ในการจัดบริการสาธารณะ ที่ตรงกับความต้องการของประชาชน พร้อมทั้งอำนวยความสะดวกโดยมีการเชื่อมโยงกันเองของทุกส่วน ราชการเพื่อให้บริการต่าง ๆ สามารถเสร็จสิ้นในจุดเดียว ประชาชนสามารถเรียกใช้บริการขององค์กรปกครอง ส่วนท้องถิ่น ได้ตลอดเวลาตามความต้องการของตน และผ่านการติดต่อได้หลายช่องทางผสมผสานกัน ไม่ว่าจะ ติดต่อมาด้วยตนเอง อินเตอร์เน็ต เว็ปไซต์ โซเชียลมีเดีย หรือแอปพลิเคชั่นทางโทรศัพท์มือถือ เป็นต้น

3. องค์กรที่มีขีดสมรรถนะสูงและทันสมัย ต้องทำงานอย่างเตรียมการณ์ไว้ล่วงหน้ามีการ วิเคราะห์ความเสี่ยง สร้างนวัตกรรมหรือความคิดริเริ่มและประยุกต์องค์ความรู้ ในแบบสหสาขาวิชาเข้ามาใช้ใน การตอบโต้กับโลกแห่งการเปลี่ยนแปลงอย่างฉับพลัน เพื่อสร้างคุณค่ามีความยืดหยุ่น และความสามารถในการ ตอบสนองกับสถานการณ์ต่าง ๆ ได้อย่างทันเวลาตลอดจนเป็นองค์การที่มีขีดสมรรถนะสูง และปรับตัวเข้าสู่ สภาพความเป็นสำนักงานสมัยใหม่ รวมทั้งทำให้บุคลากรมีความผูกพันต่อการปฏิบัติราชการ และปฏิบัติหน้าที่ ได้อย่างเหมาะสมกับบทบาทของตน ทั้งนี้ วิธีการพัฒนาอาจใช้วิธีการใด วิธีการหนึ่งหรือหลายวิธีก็ได้ เช่น การปฐมนิเทศ การ ฝึกอบรม การศึกษาดูงาน การประชุมเชิงปฏิบัติการ เป็นต้น

****

**ประกาศเทศบาลตำบลอุ่มเม่า**

**เรื่อง ข้อบังคับว่าด้วยจรรยาข้าราชการส่วนท้องถิ่น พ.ศ. 2562**

 -----------------------------------------

การพัฒนาท้องถิ่นเทศบาลตำบลอุ่มเม่านั้น เป็นการสร้างความเข้มแข็งของชุมชนในการร่วม คิดร่วมแก้ไขปัญหา ร่วมสร้าง ร่วมจัดทำส่งเสริมความเข้มแข็งของชุมชนในเขตพื้นที่ของเทศบาลตำบลอุ่มเม่า ให้ มีส่วนร่วมในการพัฒนาท้องถิ่นทุกด้าน การพัฒนาเทศบาลตำบลอุ่มเม่าจะสมบูรณ์ได้ จำเป็นต้องอาศัยความ ร่วมมือของชุมชนในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่าง จริงจัง เทศบาลตำบลอุ่มเม่ายังได้เน้นให้คนเป็นศูนย์กลางของการพัฒนาในทุกกลุ่มวัยของประชากร นอกจากนั้นยังได้เน้นการส่งเสริมและสนับสนุนให้การศึกษาเด็กก่อนวัยเรียน และพัฒนาเยาวชนให้พร้อมที่จะ เป็นบุคลากรที่มีคุณภาพโดยยึดกรอบแนวทางในการจัดระเบียบการศึกษา ส่วนด้านพัฒนาอาชีพนั้นจะเน้นการ พัฒนาเศรษฐกิจชุมชนพึ่งตนเองในท้องถิ่น และเตรียมความพร้อมในการเข้าสู่การเป็นพื้นที่เศรษฐกิจ

 การวิเคราะห์ภารกิจ อำนาจหน้าที่ของเทศบาลของเทศบาลตำบลอุ่มเม่า ตามพระราชบัญญัติ เทศบาล พ.ศ. 2496 พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 และรวบรวมกฎหมายอื่นของเทศบาล ใช้เทคนิค SWOT เข้ามาช่วย ทั้งนี้เพื่อให้ทราบว่าเทศบาลตำบลอุ่มเม่ามีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชน ได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT

 เทศบาลตำบลอุ่มเม่า กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจ และสังคมแห่งชาติ แผนพัฒนาจังหวัด แผนพัฒนาสามปี นโยบายของรัฐบาลและนโยบายของผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้เป็น 7 ด้าน ซึ่งภารกิจ ดังกล่าวถูกกำหนดอยู่ในพระราชบัญญัติเทศบาล พ.ศ. 2496 และตามพระราชบัญญัติกำหนดแผนและขั้นตอน การกระจายอำนาจให้องค์กรปกครองส่วนท้องถิ่น พ.ศ. 2542

เทศบาลตำบลอุ่มเม่า จึงได้จัดทำข้อบังคับว่าด้วยจรรยาข้าราชการส่วนท้องถิ่นขึ้น ภายใต้ กรอบพื้นฐานของมาตรฐานคุณธรรมและจริยธรรม โดยมีเจตนารมณ์ที่จะให้ข้าราชการเทศบาลตำบลอุ่มเม่า ปฏิบัติหน้าที่ด้วยความซื่อสัตย์ สุจริต รับผิดชอบ ยึดมั่นในหลักคุณธรรมและจริยธรรม

 **ข้อ 1 ความทั่วไป**

 1.1 ข้อบังคับนี้เรียกว่า “ข้อบังคับเทศบาลตำบลอุ่มเม่าว่าด้วยจรรยาข้าราชการส่วนท้องถิ่น พ.ศ. 2562”

 1.2 ในข้อบังคับนี้ คำว่า “จรรยาข้าราชการส่วนท้องถิ่น” หมายความว่า ความประพฤติหรือ กิริยาที่ควรปฏิบัติที่เทศบาลตำบลอุ่มเม่ากำหนดขึ้น เพื่อเป็นข้อที่ข้ารากชารเทศบาลตำบลอุ่มเม่าพึงปฏิบัติใน การรักษาไว้ซึ่งเกียรติและศักดิ์ศรีความเป็นข้าราชการ

1.3 ข้าราชการเทศบาลตำบลอุ่มเม่ารวมถึงข้าราชการ ลูกจ้างประจำพนักงานจ้างตาม ภารกิจและพนักงานจ้างทั่วไป

**ข้อ 2 ซื่อสัตย์ สุจริต รับผิดชอบ**

2.1 ซื่อสัตย์สุจริต : พึงปฏิบัติหน้าที่ราชการอย่างตรงไปตรงมาตามนโยบาย กฎ ระเบียบอย่างเคร่งครัด ทำในสิ่งที่ดีงาม ถูกต้อง และแยกเรื่องส่วนตัวออกจากเรื่องหน้าที่การงาน

2.2 รับผิดชอบต่อหน้าที่ : พึงปฏิบัติหน้าที่ราชการอย่างรับผิดชอบต่องานในหน้าที่ต่อการตัดสินใจต่อการกระทำต่อเป้าหมายและต่อผลงาน

2.3 รับผิดชอบต่อหน่วยงาน : ข้าราชการส่วนท้องถิ่น พึงดูแลรักษาและใช้ทรัพย์สินของทางราชการอย่างประหยัด คุ้มค่า โดยระมัดระวังมิให้เสียหายหรือสิ้นเปลืองเยี่ยงวิญญูชนจะพึงปฏิบัติต่อทรัพย์สินของตนเอง

2.4 มีจิตสาธารณะ : พึงให้บริการประชาชนและผู้มาติดต่อด้วยความเต็มใจ มีจิตมุ่งบริการ(service mind) อุทิศตนและเสียสละเพื่อส่วนรวม

**ข้อ 3 ยึดมั่นและทำในสิ่งที่ถูกต้อง**

3.1 กล้ายืนหยัดในสิ่งที่ถูกต้อง : พึงปฏิบัติหน้าที่ราชการด้วยความถูกต้องชอบธรรม ปฏิบัติตามคำสั่งของผู้บังคับบัญชาที่สั่งโดยชอบด้วยกฎหมาย และกล้าที่จะคัดค้านถ้าคำสั่งนั้นมิชอบด้วยกฎหมาย

3.2 ยึดมั่นในการปฏิบัติหน้าที่อย่างเที่ยงตรง : พึงปฏิบัติหน้าที่ราชการโดยเห็นแก่ประโยชน์ส่วนรวม ไม่เห็นแก่ประโยชน์ส่วนตัวและพวกพ้อง

**ข้อ 4 ปฏิบัติหน้าที่ด้วยความโปร่งใสและสามารถตรวจสอบได้**

4.1 โปร่งใส เปิดเผย : พึงปฏิบัติหน้าที่ราชการตามแนวทางที่กำหนดอย่างชัดเจน สามารถตรวจสอบความถูกต้องได้ และพร้อมที่จะเปิดเผยข้อมูล

4.2 ตรวจสอบได้ : พึงปฏิบัติหน้าที่ราชการตามกฎหมาย ระเบียบของทางราชการ พร้อมรับการตรวจสอบและรับผิดชอบในผลของการตรวจสอบ

**ข้อ 5 มุ่งผลสัมฤทธิ์ของงาน**

5.1 มุ่งผลงาน ประสิทธิภาพ และประสิทธิผล : พึงปฏิบัติหน้าที่ราชการด้วยความรอบคอบระมัดระวัง รักษาผลประโยชน์ของทางราชการให้บรรลุเป้าหมายที่ส่วนราชการกำหนด

5.2 พัฒนางานและทีมงาน : พึงพัฒนาการปฏิบัติหน้าที่ราชการโดยใช้วิธีการสร้างเสริมกระบวนงานที่ถูกต้องเป็นธรรมและให้ความร่วมมือด้วยความเต็มใจกับผู้ร่วมงาน

5.3 พัฒนาตนเอง : พึงปฏิบัติหน้าที่ราชการด้วยความใส่ใจ และใฝ่ศึกษาหาความรู้เพื่อพัฒนาศักยภาพในการทำงานของตนเองและมองหาโอกาสนำเทคโนโลยีใหม่ๆ เข้ามาช่วยในการพัฒนา

**ข้อ 6 ปฏิบัติหน้าที่ด้วยความเสมอภาคและความเป็นธรรม**

6.1 ยึดมั่นระบบความเสมอภาคและความเป็นธรรม : พึงปฏิบัติหน้าที่ราชการด้วยความสุภาพมีน้ำใจ เอื้ออาทรต่อประชาชนและผู้ร่วมงานด้วยความเสมอภาคเท่าเทียมกันโดยไม่เลือกปฏิบัติ

6.2 ปฏิเสธระบบอุปถัมภ์ : พึงปฏิบัติหน้าที่ราชการด้วยความเที่ยงตรงยุติธรรม โดยไม่ตกอยู่ภายใต้อำนาจ**หรืออิทธิพลของบุคคลใด เพื่อให้ตนเองหรือผู้อื่นได้รับผลประโยชน์อื่นใดอันมิควร**

**ข้อ 7 ปฏิบัติหน้าที่ในฐานะพลเมืองของประเทศ**

 7.1 เคารพกฎหมายและกฎของสังคม : พึงจงรักภักดีต่อชาติ ศาสนา พระมหากษัตริย์ เคารพและฏิบัติตามรัฐธรรมนูญ กฎหมาย ระเบียบและธรรมเนียมปฏิบัติของสังคม

7.2 เคารพบุคคล : พึงเคารพในเกียรติ ศักดิ์ศรี และสิทธิส่วนบุคคลของผู้อื่นอย่างเท่าเทียมกัน

7.3 ใฝ่หาความรู้ : พึงเรียนรู้และพัฒนาตนเองด้วยความพากเพียรเพื่อประโยชน์ในการทำงานและการดำรงชีวิต

7.4 ยึดมั่นหลักคุณธรรมในการดำรงชีวิต : พึงปฏิบัติตนตามหลักความเชื่อทางศาสนาที่ตนนับถือด้วยความมีสติ เอื้อเฟื้อเผื่อแผ่ ยึดมั่นตามวัฒนธรรมและประเพณีอันดีวามของสังคมไทย

**ข้อ 8 ดำรงชีวิตตามหลักปรัชญาเศรษฐกิจพอเพียง**

8.1 หลักพอประมาณ : พอประมาณในทุกอย่าง ความพอดีไม่มากหรือไม่น้อยจนเกินไป โดยต้องไม่เบียดเบียนตนเองหรือผู้อื่นให้เดือดร้อน

8.2 หลักมีเหตุผล : พึงศึกษาวิเคราะห์ข้อมูลและเหตุปัจจัยอย่างครบถ้วน รอบด้าน

8.3 หลักมีภูมิคุ้มกันที่ดีในตัวเอง : พึงเตรียมตัวให้พร้อมรับผลกระทบและการเปลี่ยนแปลงด้านต่างๆ ที่จะเกิดขึ้นโดยคำนึงถึงความเป็นไปได้ของสถานการณ์ต่างๆ ที่คาดว่าจะเกิดขึ้นในอนาคตทั้งใกล้และไกล

นอกจากนั้นข้าราชการของเทศบาลตำบลอุ่มเม่าต้องปฏิบัติตามจริยธรรมหรือจรรยาบรรณของอาชีพ จะก่อให้เกิดผลอย่างไรต่อตนเองและสังคม คือ

**ต่อต**นเอง การปฏิบัติตามจริยธรรมหรือจรรยาบรรณของอาชีพ ทำให้พนักงานองค์กรปกครองส่วนท้องถิ่นเป็นข้าราชการที่ดี เป็นบุคคลที่มีจิตใจสาธารณะทำเพื่อประโยชน์ของส่วนรวมเป็นหลัก เป็นผู้คิดดีทำดีมีความสุขกับการปฏิบัติหน้าที่ มีความภาคภูมิใจในตนเอง มีความสบายใจ อิ่มเอมใจ เป็นที่รักใคร่ของผู้บังคับบัญชาและเพื่อนร่วมงานในองค์กร เป็นผู้มีคุณธรรมและศีลธรรมอันดีงาม

**ต่อสังคม** ทำให้สังคมมีความสุข ประชาชนอยู่ดีกินดี ได้รับการช่วยเหลือในด้านต่างๆ อย่างรวดเร็วและเต็มความสามารถ เพราะพนักงานองค์กรปกครองส่วนท้องถิ่นจะเป็นสิ่งขับเคลื่อนการบริหารงานขององค์กรปกครองส่วนท้องถิ่นไปสู่พี่น้องประชาชนอย่างแท้จริง แต่ละองค์กรจะมีพนักงานจากที่ต่างๆ มาทำงานร่วมกัน เมื่ออยู่ร่วมกันจำนวนมาก ก็ต้องมีกติกาในองค์กร จรรยาบรรณจึงช่วยให้เกิดการปฏิบัติหน้าที่เท่าเทียมกันในสังคม ไม่ก่อให้เกิดความขัดแย้งภายในองค์กร

ทั้งนี้ ให้ข้าราชการ ลูกจ้างประจำ และพนักงานจ้าง ปฏิบัติตามจรรยาข้าราชการดังกล่าวข้างต้น การไม่ปฏิบัติตามจรรยาข้าราชการ อันมิใช่ความผิดวินัยให้ผู้บังคับบัญชาตักเตือน และนำไปประกอบการพิจารณาเลื่อนขั้นเงินเดือน ค่าตอบแทน ตามประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์เกี่ยวกับการบริหางานบุคคลของเทศบาล พ.ศ. 2545 แก้ไขเพิ่มเติมจนถึงปัจจุบัน และประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๑ กรกฎาคม ๒๕๔๗ แก้ไขเพิ่มเติม (ฉบับที่ 2) ลงวันที่ 30 สิงหาคม 2554 แก้ไขเพิ่มเติม (ฉบับที่ 3)ลงวันที่ 25 กรกฎาคม 2557 และแก้ไขเพิ่มเติม (ฉบับที่ 4) ลงวันที่ 28 กันยายน 2558

จึงประกาศให้ทราบโดยทั่วกัน

ประกาศ ณ วันที่ 3 เดือนตุลาคม พ.ศ. 2562

 วิชาญ ภูผิวคำ
 (นายวิชาญ ภูผิวคำ)
 นายกเทศมนตรีตำบลอุ่มเม่า